EkBass/fiwiki-20250220-pages-articles huggingface dataset:
Iin pappila

Iin pappila on Iissä sijaitseva rakennus, joka toimi ennen kirkkoherran virka- asuntona. Nykyisin se toimii seurakuntalaisten kohtaamispaikkana, jossa järjestetään erilaisia kerhoja ja muuta seurakunnan toimintaa. Rakennus sijaitsee Iijoen varrella Iin Haminasta Valtatie 4:n itäpuolella. Iin seurakunta perustettiin 1300-luvulla, ja sen historian aikana on ollut useita pappilarakennuksia. Venäläiset polttivat 1500-luvulla pappilan useampaan kertaan ryöstellessään Pohjois-Pohjanmaata. Tarinan mukaan vuonna 1589 kappalainen poltettiin elävältä lohiverkkoon käärittynä pappilan pihassa. Uudelleen pappila poltettiin isovihan aikana vuonna 1714. Nykyinen pappilarakennus on valmistunut 1890-luvulla. Vanha ränsistynyt pappilarakennus myytiin 1899, ja se siirrettiin Haukiputaalle Halosen sahan konttorirakennukseksi. == Lähteet == * Iin seurakunnan historiaa * Iin seurakunta Suomen Sukututkimusseuran sivuilla * Pakina Iin vanhasta pappilasta *Pappila - Iin seurakunta === Viitteet === Pappila Luokka:Suomen pappilat Luokka:Suomen 1800-luvulla rakennetut rakennukset ja rakennelmat
Anneli Sundberg

Anneli Sundberg on suomalainen journalisti, joka työskenteli pitkään Helsingin Sanomien ja Suomen Kuvalehden politiikan toimittajana.Valtion journalistipalkinto neljälle , Turun Sanomat 15.6.2006. Viitattu 21.8.2014. Hän oli Suomen ensimmäisiä naispuolisia politiikan toimittajia.Sari Järn: Vaikutanko päivänpolitiikkaan vai enkö vaikuta? Poliittisen toimittajan dilemma. Nettiradio Mikael 1999. Viitattu 21.8.2014. Sundbergin sanomalehtiura alkoi Turun Sanomien ilmoituskonttorista, josta hän pääsi lehden kesätoimittajaksi. Hän lähti opiskelemaan alaa Tampereelle ja pääsi sitten Sanoma Osakeyhtiön toimittajakouluun kurssille 1970–1971 ja sitä kautta Helsingin Sanomien poliikan toimitukseen, jossa hänen erikoisalakseen muodostui työmarkkinapolitiikka. 1980-luvulla Sundberg erikoistui poliitikkojen henkilöjuttuihin Helsingin Sanomien sunnuntaitoimituksessa ja Suomen Kuvalehdessä. Vuonna 1988 hänet nimitettiin Helsingin Sanomien politiikan toimituksen esimieheksi, ja vuonna 1993 hän siirtyi taas lehden sunnuntaitoimitukseen. Sundberg sai valtion journalistipalkinnon vuonna 2006. Sen perusteluissa todettiin hänen tarkkoihin havaintoihin, vahvaan asiantuntemukseen ja hyvään kieleen perustuvien kirjoitusten auttaneen tavallisia suomalaisia ymmärtämään ja myös arvostamaan suomalaista politiikkaa, sen sisäisiä lainalaisuuksia ja kulissientakaisia siirtoja. Sundbergin 2000-luvun viikonloppukolumnien Ohhoh mikä viikko todettiin olevan ”aidointa Sundbergia; tarkkoja välähdyksiä ja havaintoja yhdistyneenä taitavasti kirjoittajan henkilöön. Sundberg on liikkunut tällä vaikealla journalismin alueella uskollisena omalle tyylilleen itsenä likoon laittaen.”Neljälle journalistipalkinto ja toimittajaeläke kymmenelle, Opetusministeriö 15.06.2006. Viitattu 15.8.2014. Suomen Kuvalehden journalistipalkinto Sundbergille myönnettiin 1992,Suomen Kuvalehden Journalistipalkinnon saaneet, Suomen Kuvalehti Vuonna 2007 hän sai Politiikan toimittajat ry:n kunniajäsenyyden.Haarukkapaloja yhdistyksen historiasta , Politiikan toimittajat ry. Viitattu 21.8.2014. Vuonna 1981 Sundberg oli yksi seitsemästä Tamminiemen pesänjakajat -kirjan kirjoittajasta.Riitta Koivuranta: Tamminiemen pesänjakat -kirjasta ei tullut kultakaivosta , Helsingin Sanomat 17.10.2013. Viitattu 21.8.2014 (Vain tilaajille) ==Lähteet== Luokka:Helsingin Sanomien toimittajat Luokka:Syntymävuosi puuttuu Luokka:Elävät henkilöt Luokka:Suomalaiset politiikantoimittajat
Santiago Gentiletti

Santiago Juan Gentiletti Selak (s. 9. tammikuuta 1985 Gödeken) on argentiinalainen, vuosina 2005–2021 pääarjatasolla pelannut jalkapalloilija. Hän oli pelipaikaltaan keskuspuolustaja. Hän aloitti pääsarjauransa kotimaassaan Gimnasian joukkueessa. Hän voitti liigamestaruuksia Argentinos Juniorsin ja San Lorenzo de Almagron joukkueissa. Hän päätti pelaajauransa Newell's Old Boysissa vuonna 2021. Hän pelasi kotimaansa lisäksi Chilessä, Ranskassa, Italiassa ja Espanjassa. Gentiletti siirtyi italialaisseura Lazioon elokuussa 2014. Hän pelasi joukkueessa kaksi kautta ja sen jälkeen Genoassa kaksi kautta. Hän pelasi Serie A:ssa kaikkiaan 43 ottelua ja teki niissä yhden maalin. Kauden 2018–2019 hän pelasi Espanjan Segunda Divisiónissa Albaceten joukkueessa. == Lähteet == Luokka:Vuonna 1985 syntyneet Luokka:Argentiinalaiset jalkapalloilijat Luokka:Elävät henkilöt
Roddy White

Sharod Lamor "Roddy" White (s. 2. marraskuuta 1981 James Island, Etelä- Carolina) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa NFL-liigassa pelaavaa Atlanta Falconsia. White varattiin vuoden 2005 NFL:n varaustilaisuudessa ensimmäisellä kierroksella, tilaisuuden 27. pelaajana. Hänet valittiin urallaan neljästi NFL:n tähdistöotteluun Pro Bowliin. White lopetti 11 kautta kestäneen ammattilaisuransa kauden 2015 jälkeen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1981 syntyneet Luokka:Elävät henkilöt
Saarijärven reitti

Saarijärven reitti on vesireitti Keski-Suomessa. Sen pituudeksi ilmoitetaan yleensä noin 80 kilometriä , yli 80 kilometriä tai yli 95 kilometriä. Se kuuluu Kymijoen vesistössä (vesistöaluetunnus 14) Saarijärven reitin valuma- alueeseen (14.6) ja sijaitsee Karstulan, Kyyjärven ja Saarijärven kuntien alueilla. Reitistä 28 kilometriä on jokia. Suurimmat järvet ovat Kalmarinselkä, Kiminginjärvi, Kyyjärvi, Mahlunjärvi, Pääjärvi, Saarijärvi ja Summanen. == Yleistä == Saarijärven reitin vesi on humuspitoista ja ravinnepitoisuudeltaan karua. Vesikasvillisuutta on vähän, mutta paikoittain vesisammalta on paljon. Erityisesti Heijostenkoskilla ja Riekonkoskella on runsas lajisto. Saarijärven reitin rannat ovat asuttuja ja viljeltyjä, etenkin koskipaikoilla. Reitillä on 22 koskea, joiden pituus on yhteensä 6,7 kilometriä ja putous yhteensä 42 metriä. Koko reitin pudotukseksi on ilmoitettu 58,7 metriä . Moni koskista on suojeltu koskiensuojelulailla ja ne ovat tärkeitä lisääntymispaikkoja kaloille. Saarijärven reitin alueella on 1 534 hehtaarin kokoinen Natura 2000 -alue. Lähes koko vesireitti ja sen rannat kuuluvat Natura-suojelun ja rantojensuojeluohjelman piiriin. Riekonkoskella on reitin laajin luonnonsuojelualue. Saarijärven reitin kulttuurimaisema on valtakunnallisesti arvokas maisema-alue. Pellot ja laitumet ovat tyypillisesti rinteillä, jotka viettävät järviin. Asutus on perinteisesti ollut peltojen yläpäässä, pellon ja metsän välissä. Reittiä on aiemmin käytetty tukinuittoon ja koskien kohdalla on ollut vesimyllyjä. == Reitin kulku == On hieman tulkinnanvaraista, mitkä osat luetaan mukaan pääreittiin. Vesistöalueen pääuoma sisältyy siihen ainakin ala- ja keskijuoksun osalta. Joskus siihen lisätään vesistöalueella olevia sivureittejäkin. Pääuoman yläjuoksun vähävetiset uomat jätetään kuitenkin usein mainitsematta. Alla on lueteltu reitin pääuoman eri osuuksia alajuoksulta alkaen (suluissa on osuuden pituus), joista muodostuu 130 kilometriä pitkä reitti : :Naarakoski ←Naarajärvi (3 km) ←Suojoki (5 km) ←Kiimasjärvi (8 km) ←Summanen (7 km) ←Majakoski ←Kallinjärvi (1 km) ←Leuhunjoki (3 km) ←Saarijärvi (9 km) ←Mahlunjärvi (5 km) ←Vartejärvi (3 km) ←Lehtolankoski ←Horonalanen (1 km) ←Kalmujoki (4 km) ←Kalmarinselkä (3 km) ←Tuhmajoki (2 km) ←Tuhmalampi (4 km) ←Heijostenkoski (4 km) ←Hepolampi (4 km) ←Pääjärvi (17 km) ←Kiminginjoki (6 km) ←Kiminginjärvi (2 km) ←Oikarinjoki (6 km) ←Kyyjärvi (7 km) ←Nopolanjoki (3 km) ←Hirvijoki (4 km) ←Nurmijoki (15 km) ←Sarantajärvi == Katso myös == * Luettelo Suomen Natura 2000 -alueista == Huomioita == == Lähteet == == Aiheesta muualla == * Saarijärven reitti, Natura 2000 -suojelualue * * * * Vilkkilä, Tiina: VAPO:n turvetuotannon vesistökuormitus Saarijärven reitillä, Bioenergiakeskuksen julkaisusarja, nro 35, 2008 *
Feugarolles

Feugarolles on kunta Lounais-Ranskassa Lot-et-Garonnen departementissa Akvitanian alueella. Kunnassa oleva linna Château de Tranquelléon on rakennettu vuonna 1310. Tour de France 2014 ==Aiheesta muualla== ==Lähteet== Luokka:Lot-et-Garonnen kunnat
Ezekiel Ansah

Ezekiel Nana ”Ziggy” Ansah (s. 29. toukokuuta 1989 Accra) on ghanalainen amerikkalaisen jalkapallon pelaaja, pelipaikaltaan ulompi puolustuksen linjamies. Hän edustaa NFL-liigassa pelaavaa Seattle Seahawksia. Detroit Lions varasi Ansahin vuoden 2013 NFL:n varaustilaisuudessa ensimmäisellä kierroksella, tilaisuuden viidentenä pelaajana. Hän aloitti amerikkalaisen jalkapallon vasta vuonna 2010 opiskellessaan kolmatta vuotta Brigham Youngin yliopistossa Utahissa. Ansah oli kahtena aikaisempana vuotena yrittänyt tuloksetta päästä yliopiston koripallojoukkueeseen. Ansah siirtyi yksivuotisella sopimuksella Seattle Seahawksiin vuonna 2019. ==Lähteet== Luokka:Ghanalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Ginestet

Ginestet on kunta Lounais-Ranskassa Dordognen departementissa Akvitanian alueella. Tour de France 2014 ==Aiheesta muualla== ==Lähteet== Luokka:Dordognen kunnat
Dera Ghazi Khanin piirikunta

Dera Ghazi Khanin piirikunta (pandžabiksi ja , ) on yksi Pakistanin Punjabin provinssin 36 piirikunnasta. Piirikunta rajautuu pohjoisesta Dera Ismail Khanin piirikuntaan, etelästä Rajanpurin piirikuntaan ja idästä Indus-jokeen, joka erottaa sen Muzaffargarhin ja Layyahin piirikunnista. Lännessä Dera Ghazi Khanin erottaa Balochistanin provinssista Sulaiman-vuorijono. Derajatin alue Keski-Pakistanissa saa nimensä Dera Ghazi Khanin, Dera Ismail Khanin ja Dera Fateh Khanin kaupungeista. Derajat liitettiin brittien hallintaan vuonna 1849 toisen sikhisodan tuloksena ja se jaettiin Dera Ismail Khanin ja Dera Ghazi Khanin piirikuntiin. Kun Pakistan erotettiin Intiasta vuonna 1947, monet alueen hinduista muuttivat Intian puolelle, erityisesti Delhiin. Rajanpurin piirikunnan alue kuului alun perin Dera Ghazi Khaniin, mutta se erotettiin myöhemmin omaksi piirikunnakseen. == Lähteet == Luokka:Pakistanin Punjabin piirikunnat
Singaporen pääministeri

Singaporen tasavallan pääministeri on Singaporen hallituksen päämies. Pääministerin nimittää Singaporen presidentti. Pääministeri tarvitsee taakseen kansanedustajien enemmistön luottamuksen. Maan ensimmäinen pääministeri oli Lee Kuan Yew, joka on myös maan pitkäaikaisin pääministeri. Hän toimi Singaporen pääministerinä vuodesta 1959 vuoteen 1990. ==Singaporen pääministerit== ===Singaporen itsehallintoalue (1959–1965)=== pääministeri (syntynyt–kuollut) pääministeri (syntynyt–kuollut) toimikausi puolue Lee Kuan Yew (1923–2015) 3.6.1959–9.8.1965 Kansan toimintapuolue ===Singaporen tasavalta (1965–)=== pääministeri (syntynyt–kuollut) pääministeri (syntynyt–kuollut) toimikausi puolue Lee Kuan Yew (1923–2015) 9.8.1965–28.11.1990 Kansan toimintapuolue Goh Chok Tong (1941–) 28.11.1990–12.8.2004 Kansan toimintapuolue Lee Hsien Loong (1952–) 12.8.2004–15.5.2024 Kansan toimintapuolue Lawrence Wong (1972–) 15.5.2024– Kansan toimintapuolue ==Lähteet== *
FS Léon Gambetta (1901)

FS Léon Gambetta oli 1900-luvun alussa valmistettu Ranskan laivaston Léon Gambetta -luokan panssariristeilijä. == Valmistus == Alus tilattiin Brestin laivastontelakalta, missä köli laskettiin tammikuussa 1901. Alus laskettiin vesille 26. lokakuuta 1901. Koeajoissa joulukuussa 1903 alus ajoi sumussa karttaan merkitsemättömälle karille Black Rock Islandin edustalla lähellä Brestiä kärsien merkittäviä vaurioita. Korjaukset valmistuivat vasta kesällä 1904. Alus otettiin palvelukseen heinäkuussa 1905.Gardiner, Robert 1860-1905 s. 306 == Palvelus == Léon Gambetta kuului Ranskan laivaston Maltalle sijoitettuun osastoon, jonka tehtävänä oli estää Itävalta-Unkarin laivaston pääsy Välimerelle sulkemalle Otrantonsalmi. Alus oli partioimassa seitsemän solmun nopeudella ilman saattajia, kun Itävalta-Unkarin laivaston sukellusvene SM U-5 torpedoi 27. huhtikuuta 1915 risteilijän 24 kilometriä etelään Santa Maria di Leucasta. Sukellusveneen päällikkönä oli Georg Ludwig Ritter von Trapp, joka oli Trappin perheen isä. Alus upposi kymmenessä minuutissa, jolloin mukana olleista 821 miehestä sai surmansa 684 mukaan lukien 2. kevyen viirikön komentaja kontra-amiraali Victor Baptistin Sénès. == Lähteet == * * === Viitteet === Luokka:Léon Gambetta -luokan risteilijät Luokka:Ranskalaiset ensimmäisen maailmansodan risteilijät
FS Jules Ferry (1903)

FS Jules Ferry oli 1900-luvun alussa valmistettu Ranskan laivaston Léon Gambetta -luokan panssariristeilijä. == Valmistus == Alus tilattiin Cherbourgin laivastontelakalta, missä köli laskettiin elokuussa 1901. Alus laskettiin vesille elokuussa 1903 ja otettiin palvelukseen syyskuussa 1905.Gardiner, Robert s. 306 == Palvelus == Alus liitettiin palvelukseen otettaessa Ranskan Välimeren laivaston 2. kevyt risteilijä viirikköön. Alus poistettiin palveluksesta 1927 ja se myytiin seuraavana vuonna romutettavaksi. == Lähteet == * * === Viitteet === Luokka:Léon Gambetta -luokan risteilijät Luokka:Ranskalaiset ensimmäisen maailmansodan risteilijät
Edgar Quinet -luokka

Edgar Quinet -luokka oli Ranskan laivaston kahden ennen ensimmäistä maailmansotaa valmistetun panssariristeilijän muodostama alusluokka. == Alukset == Edgar Quinet -luokan panssariristeilijätGardiner, Robert 1860-1905 s. 307 Nimi Telakka Kölinlasku Vesille Palvelukseen Kohtalo Edgar Quinet Arsenal de Lorient marraskuu 1905 21. syyskuuta 1907 tammikuu 1911 palveluksesta 9. tammikuuta 1930 Waldeck-Rousseau Arsenal de Lorient kesäkuu 1906 4. maaliskuuta 1908 elokuu 1911 romutettu 1941-1943 == Lähteet == * === Viitteet === *
Lapérouse-luokka

Lapérouse-luokka oli Ranskan laivaston neljän barbetteristeilijän () muodostama alusluokka, jonka alukset olivat puurunkoisia ja rautakaarisia. Bienaymén suunnittelemat yksi savuhormiset, kolmimastoiset alukset oli varustettu törmäyskeulalla.Roberts 2022 s. 109 == Alukset == Lapérouse-luokan risteilijätGardiner, Robert s. 318 Nimi Telakka Kölinlasku Vesille Palvelukseen Kohtalo Lapérouse Arsenal de Brest 23. kesäkuuta 1875 5. marraskuuta 1877 helmikuu 1880 haaksirikkoutunut 31. heinäkuuta 1898 D’Estaing Arsenal de Brest 1877 1879 1881 poistettu 1901 Nielly Arsenal de Brest 1876 1880 1882 poistettu 1902 Primauguet Arsenal de Rochefort 1876 1882 maaliskuu 1884 poistettu 1901 == Lähteet == * === Viitteet === *
Sinun ristisi juureen

Sinun ristisi juureen on kirjailija Mika Waltarin runokokoelma vuodelta 1927. Sen on kustantanut WSOY. Teos on Waltarin kirjailijauran ensimmäinen julkaistu runoteos. Runojen aiheet ovat uskonnollisia. == Lähteet == *Teos Kirjasampo.fi -sivustolla *Mika Waltari -seura Luokka:Mika Waltarin teokset Luokka:Suomalaiset runokokoelmat Luokka:Vuoden 1927 kirjat
Magdeburg-luokka

Magdeburg-luokka oli Saksan keisarikunnan laivaston neljän 1910-1912 valmistetun aluksen kevyt risteilijäluokka, jonka alukset palvelivat ensimmäisessä maailmansodassa. Aluksista tuhoutui sodan aikana kolme. == Alukset == Magdeburg-luokan kevyet risteilijätGardiner, Robert 1906-1921 s. 159 Nimi Telakka Kölinlasku Vesille Valmis Kohtalo SMS Magdeburg AG Weser, Bremen 1910 13. toukokuuta 1911 20. elokuuta 1912 tuhoutunut ajettuaan karille 26. elokuuta SMS Breslau AG Vulcan, Stettin 1910 16. toukokuuta 1911 20. elokuuta 1912 Ottomaanien laivastolle nimellä Midilli upotettu tammikuussa 1918 SMS Strassburg Kaiserliche Werft Wilhelmshaven 1910 24. elokuuta 1911 9. lokakuuta 1912 Italialle sotakorvauksena 1919 nimellä Taranto romutettu 1946-1947 SMS Stralsund AG Weser, Bremen 1910 4. marraskuuta 1911 10. joulukuuta 1912 Ranskalle sotakorvauksena 1919 nimellä Mulhouse ==Lähteet== * * === Viitteet === *
Erämaan laulu

Erämaan laulu tarkoittaa seuraavia: *Erämaan laulu, yhdysvaltalainen operetti, ensiesitys Broadwaylla 1926 *Erämaan laulu, Roy Del Ruthin ohjaama yhdysvaltalainen elokuva vuodelta 1929 *Erämaan laulu, Robert Floreyn ohjaama yhdysvaltalainen elokuva vuodelta 1943 *Erämaan laulu, Paul Martinin ohjaama saksalainen elokuva vuodelta 1939 *Erämaan laulu, vuoden 1943 elokuvaan perustuva romaani vuodelta 1948
Ghost Machinery

Ghost Machinery on vuonna 2003 perustettu oululainen heavy metal -yhtye. Yhtyeen perustivat laulaja-kitaristi Pete Ahonen, basisti Tapsa Pelkonen ja rumpali Jussi Ontero. Yhtyeen keikkakitaristina toimi Mikko Myllylä, joka myöhemmin liittyi yhtyeeseen toiseksi varsinaiseksi kitaristiksi. Pelkonen on sittemmin jättänyt yhtyeen ja vuonna 2009 tilalle tuli Sami Nyman. Samaan aikaan Taage Laiho aloitti yhtyeen virallisena laulajana. Yhtye on julkaissut kolme levyä, Haunting Remains (2004), Out for Blood (2010) ja Evil Undertow (2015). Levyillä ovat vierailleet muun muassa Ville Laihiala (Poisonblack, Sentenced), Mikko Myllylä, Matti "Watti" Niemi ja Olaf Lenk (At Vance). == Jäsenet == * Pete Ahonen – kitara (2003–) * Mikko Myllylä – kitara (2007–) * Jussi Ontero – rummut (2003–) *Jarno Keskinen – kitara (2018–) *Ilkka Leskelä – kosketinsoittimet (2018–) === Entiset jäsenet === * Taage Laiho – laulu (2009–?) *Sami Nyman – basso (2009–2014) *Tapsa Pelkonen – basso (2003–2007) == Diskografia == * * * == Lähteet == ==Aiheesta muualla== *www.ghostmachinery.com Luokka:Suomalaiset metalliyhtyeet
Läntinen Iso erg

Läntinen Iso erg eli Läntinen Hiekkameri on hiekka-aavikko Saharan luoteisosassa Algeriassa. Sen pinta-ala on noin 80 000 neliökilometriä. Jopa 300 metriä korkeilla dyyneillä on heinä- ja pensaskasvillisuutta. Aavikon etelä- ja itäpuolella on lukuisia keitaita. ==Lähteet== ==Aiheesta muualla== Luokka:Algerian maantiede Luokka:Sahara
Erämaan laulu (operetti)

Erämaan laulu (The Desert Song) on Sigmund Rombergin säveltämä operetti, johon tekstit ovat tehneet Oscar Hammerstein II, Otto Harbach ja Frank Mandel. Operetin ensi-ilta oli Broadwaylla 1926. Operetin tarinassa salaperäinen Punainen varjo ryöstää ranskalaisen naisen ja vie hänet Saharaan. Ilmenee kuitenkin, että hän on Marokon kuvernöörin poika. Erämaan laulun suomenkielisen tekstin on tehnyt Jaakko Leppo (1947), ja sen version kantaesitys oli Helsingin Kansanteatterissa 1951.Näytelmäkulma, viitattu 22.8.2014 Operetin on julkaissut Tampereen Teatteri 1934. Sen on käytettävissä Kansalliskirjastossa filmikortteina.Kansalliskirjaston tietokanta, viitattu 22.8.2014 ==Lähteet== Luokka:Operetit
Erg Chech

Erg Chech on hiekka-aavikko Saharan länsiosassa Algerian ja Malin alueella. Se sijaitsee El Eglabin ja Tanezrouftin tasankojen välisessä painaumassa. Pohjoisessa hiekkadyynien korkeus jopa 300 metriä. Alue on äärimmäisen kuuma ja kuiva. ==Lähteet== Luokka:Algerian maantiede Luokka:Malin maantiede Luokka:Sahara
Lee Bowyer

Lee David Bowyer (s. 3. tammikuuta 1977 Lontoo, Englanti) on englantilainen uransa lopettanut jalkapalloilija, pelipaikaltaan keskikenttäpelaaja.Lee Bowyer National Football Teams -sivustolla == Peliura == Bowyer pelasi koko ammattilaisuransa Englannissa kahdella korkeimmalla sarjatasolla. Valioliigassa hän pelasi yhteensä 397 ottelua, joissa hän teki 57 maalia. Mestaruussarjassa ja sen edeltäjässä 1. divisioonassa vastaavat tilastot olivat yhteensä 92 ottelua ja 11 maalia. Eniten menestystä Bowyer saavutti pelatessaan Leeds Unitedissa, jota hän myös edusti pisimpään. Seura sijoittui hänen aikanaan viisi kertaa peräkkäin Valioliigan viiden parhaan joukkoon vuosina 1998–2002, parhaimmillaan kolmanneksi. Englannin A-maajoukkueessa Bowyer pelasi yhden ottelun vuonna 2002. == Ongelmapelaaja == Bowyer tunnettiin varoitusherkkänä pelaajana, joka päätyi useasti ongelmiin myös siviilielämässä. Maaliskuussa 1995 hän jäi kiinni huumetestissä, minkä seurauksena hänen seuransa Charlton Athletic sulki hänet toimintansa ulkopuolella kahdeksaksi viikoksi ja hänet pudotettiin Englannin alle 18-vuotiaiden maajoukkueesta. Joulukuussa 1996 Bowyer tuomittiin 4 500 punnan sakkoihin hänen heiteltyään tuoleja McDonald's-ravintolassa. Vuonna 2000 Bowyer ja toinen jalkapalloilija Jonathan Woodgate saivat pahoinpitelysyytteen yökerhon edustalla tapahtuneesta yhteydenotosta, jossa loukkaantui aasialainen opiskelija. Bowyer sovitteli tapauksen oikeuden ulkopuolella maksamalla 170 000 punnan korvaukset. Vuonna 2005 Englannin jalkapalloliitto antoi Bowyerille seitsemän ottelun pelikiellon ja 30 000 punnan sakot pelikentällä tapahtuneesta yhteydenotosta Kieron Dyerin kanssa. Lisäksi oikeus tuomitsi hänet tilanteen seurauksena 600 punnan sakkoihin. Syyskuussa 2010 Bowyer solvasi alatyylisesti vastustajajoukkueen kannattajaa. Tammikuussa 2011 Bowyer sai kolmen ottelun pelikiellon astuttuaan kentällä Bacary Sagnan päälle. Hän oli tuolloin 98 keltaisella kortillaan Valioliigan kautta aikojen varoitetuin pelaaja. == Lähteet == Luokka:Englantilaiset jalkapalloilijat Luokka:Vuonna 1977 syntyneet Luokka:Elävät henkilöt
Pimeä komero

Pimeä komero on kirjailija Mika Waltarin kirjoittama näytelmä vuodelta 1951. Näytelmän aiheena on uskoon tuleminen, alkoholismi ja ihmisen henkinen romahtaminen. Waltari tarjosi kyseistä näytelmää esitettäväksi Kansallisteatterille, mutta sen silloinen pääjohtaja Arvi Kivimaa hyllytti sen. Teos jäi Waltarin pöytälaatikkoon vuosikymmeniksi ja sen julkaistiin vasta vuonna 1999 teoksessa Mika Waltarin näytelmät. == Lähteet == * Mika Waltarin näytelmät * Noita palaa näyttämölle (Panu Rajala) ===Viitteet=== Luokka:Mika Waltarin näytelmät Luokka:83.2 Suomenkieliset näytelmät
Singaporen presidentti

Singaporen presidentti on Singaporen tasavallan valtionpäämies. Singaporen hallituksen päämiehenä toimii pääministeri, ja presidentin rooli on enimmäkseen seremoniallinen. Presidentti nimittää pääministerin ja hallituksen ministerit. Presidentti valitaan suoralla kansanäänestyksellä. Vuodesta 1991 presidentillä on veto-oikeus valtion budjettia koskevissa asioissa ja keskeisissä virkanimityksissä. ==Singaporen presidentit== järjestys presidentti (syntynyt-kuollut) presidentti (syntynyt-kuollut) toimikausi 1\. Yusof bin Ishak (12.8.1910-23.11.1970) 9.8.1965 - 23.11.1970 23.11.1970-2.1.1971 Vt. presidenttinä toimi parlamentin puhemies Yeoh Ghim Seng. 23.11.1970-2.1.1971 Vt. presidenttinä toimi parlamentin puhemies Yeoh Ghim Seng. 23.11.1970-2.1.1971 Vt. presidenttinä toimi parlamentin puhemies Yeoh Ghim Seng. 2\. Benjamin Henry Sheares (12.8.1907-12.5.1981) 2.1.1971 - 12.5.1981 12.5.1981-23.10.1981 Vt. presidenttinä toimi parlamentin puhemies Yeoh Ghim Seng. 12.5.1981-23.10.1981 Vt. presidenttinä toimi parlamentin puhemies Yeoh Ghim Seng. 12.5.1981-23.10.1981 Vt. presidenttinä toimi parlamentin puhemies Yeoh Ghim Seng. 3\. C.V. Devan Nair (5.8.1923-6.12.2005) 23.10.1981 - 28.3.1985 Vt. presidenttinä toimi ylituomari Wee Chong Jin yhden päivän ajan. Parlamentin puhemies Yeoh Ghim Seng toimi vt. presidenttinä 29.3.1985-2.9.1985. Vt. presidenttinä toimi ylituomari Wee Chong Jin yhden päivän ajan. Parlamentin puhemies Yeoh Ghim Seng toimi vt. presidenttinä 29.3.1985-2.9.1985. Vt. presidenttinä toimi ylituomari Wee Chong Jin yhden päivän ajan. Parlamentin puhemies Yeoh Ghim Seng toimi vt. presidenttinä 29.3.1985-2.9.1985. 4\. Wee Kim Wee (4.11.1915-2.5.2005) 2.9.1985 - 1.9.1993 5\. Ong Teng Cheong (22.1.1936-8.2.2002) 1.9.1993 - 1.9.1999 6\. Sellapan Ramanathan (3.7.1924-22.8.2016) 1.9.1999 - 1.9.2011 7\. Tony Tan Keng Yam (7.2.1940-) 1.9.2011 - 31.8.2017 8\. Halimah Yacob (23.8.1954-) 14.9.2017 - 14.9.2023 9\. Tharman Shanmugaratnam (25.2.1957-) 14.9.2023 - ==Lähteet== * Luokka:Luettelot presidenteistä
Dresden-luokka

Dresden-luokka oli Saksan keisarikunnan laivaston kahden kevyen risteilijän muodostama alusluokka ensimmäisessä maailmansodassa. == Alukset == Dresden- luokan kevyet risteilijätGardiner, Robert 1906-1921 s. 157 Nimi Telakka Kölinlasku Vesille Valmis Kohtalo Dresden Blohm + Voss, Hampuri 1906 5. lokakuuta 1907 14. marraskuuta 1908 miehistönsä upottama 14. maaliskuuta 1915 Robinson Crusoen saaren edustalle Emden Kaiserliche Werft Danzig 6. huhtikuuta 1906 26. toukokuuta 1908 10. heinäkuuta 1909 uponnut ajettuaan karille Kookossaaren edustalla 9. marraskuuta 1914 ==Lähteet== * * === Viitteet === *
Singaporen parlamentti

Singaporen tasavallan parlamentti () on Singaporen tasavallan korkein lainsäädäntöelin. Parlamentti on yksikamarinen ja siihen kuuluu 84 vaaleilla valittua edustajaa, minkä lisäksi maan presidentti nimittää parlamenttiin kahdeksi ja puoleksi vuodeksi enintään yhdeksän eri alojen asiantuntijaa. Parlamentin vaalikausi on viisi vuotta ja vaalijärjestelmä perustuu enemmistövaalitapaan. Jokaisen 21 vuotta täyttäneen on äänestettävä. Parlamentaarista työtä tehdään seitsemässä valiokunnassa. == Historia == Ensimmäinen parlamentti perustettiin vuonna 1867, kun Singaporesta tuli oma siirtokuntansa. Sen rooli oli aluksi toimia neuvoa-antavana elimenä ja avustaa kuvernööriä. Osa edustajista oli kuvernöörin nimittämiä.. Valta siirrettiin vaaleilla valituille ministereille ja parlamentille vuonna 1955. Tämä ei kuitenkaan koskenut puolustus- ja rahapolitiikkaa. Vuonna 1959 siirtokunnasta tuli täysin autonominen.. Vuonna 1965 Singapore erotettiin Malesiasta, ja parlamentti aloitti toimintansa nykymuodossaan. ==Lähteet== == Aiheesta muualla == * Singaporen parlamentti Parlamentti Luokka:Kansalliset parlamentit
Köynnöskasvi

Köynnöskasvi eli köynnös tai kiipijäkasvi on rentovartinen kasvi, joka kiipeilee erilaisia tukia kuten toisia kasveja pitkin. Köynnöksen apuna kiipeämisessä on kärhiä tai kiipimäjuuria. Köynnökset voivat olla joko ruohovartisia tai puuvartisia. Puuvartisia köynnöskasveja kutsutaan liaaneiksi. == Eräitä köynnöskasveja == * laikkuköynnökset (Actinidia) * piippuköynnös (Aristolochia macrophylla) * karhunköynnös (Calystegia sepium) * kärhöt (Clematis) * muratti (Hedera helix) * humala (Humulus lupulus) * köynnöshortensia (Hydrangea petiolaris) * elämänlangat (Ipomoea) * imukärhivilliviini (Parthenocissus quinquefolia) * säleikkövilliviini (Parthenocissus inserta) * köynnösruusu (Rosa spp.) * palsamiköynnös (Schisandra chinensis) * punakoiso (Solanum dulcamara) * viiniköynnös (Vitis vinifera) == Lähteet == *
Trikonodontit

Trikonodontit (Triconodonta/Eutriconodonta) oli varhaisiin nisäkkäisiin kuuluva lahko, joka eli jurakaudelta liitukaudelle Lauraasian mantereella ja Afrikan pohjoisosassa. Lahkon lajit olivat yleensä kissan kokoisia ja luultavasti petoeläimiä. Lahkoon kuuluvia heimoja ovat Triconodontidae, Jeholodentidae ja joissakin yhteyksissä myös Amphilestidae ja Gobiconodontidae. == Lähteet == == Aiheesta muualla == * http://rspb.royalsocietypublishing.org/content/277/1679/237.abstract Luokka:Esihistorialliset nisäkkäät
Chesapeake Bayhawks

Chesapeake Bayhawks on yhdysvaltalainen lacrossen ammattilaisseura, joka pelaa Major League Lacrossessa. Sen kotipaikka on Annapolis, Maryland. Joukkue on perustettu vuonna 2001 nimellä Baltimore Bayhawks, ja nykyisellä nimellä se on tunnettu vuodesta 2010 lähtien. Kotiottelunsa Bayhawks pelaa Yhdysvaltain laivastoakatemian amerikkalaisen jalkapallon stadionilla, Navy–Marine Corps Memorial Stadiumilla. Stadionin kapasiteetti on 34 000. Bayhawks on MLL:n menestynein seura. Se on voittanut sarjan mestaruuden Steinfeld Cupin viidesti. Luokka:Yhdysvaltalaiset haavipalloseurat Luokka:Marylandin urheilu
Karlsruhe-luokka

Karlsruhe-luokka oli Saksan keisarikunnan laivaston kahden aluksen muodostama kevyt risteilijäluokka, jonka alukset palvelivat ensimmäisessä maailmansodassa. == Alukset == Karlsruhe-luokan kevyet risteilijätGardiner, Robert 1906-1921 s. 160 Nimi Telakka Kölinlasku Vesille Valmis Kohtalo Karlsruhe Germaniawerft 1911 11. marraskuuta 1912 15. tammikuuta 1914 tuhoutunut räjähdyksessä 4. marraskuuta 1914 Rostock Howaldtswerke, Kiel 1911 12. marraskuuta 1912 5. helmikuuta 1914 miehistönsä upottama 2. kesäkuuta 1916 ==Lähteet== * * === Viitteet === *
Jeff Shattler

Jeff Shattler (s. 26. joulukuuta 1984 Edmonton, Albertahttp://www.nll.com/roster_players/1559469 NLL. Viitattu 22.8.2014.) on kanadalainen sisälacrossen pelaaja. Hän edustaa NLL-liigan Calgary Roughnecksiä. Shattler kuuluu Ojibway-heimoon, ja edustaa kansainvälisellä tasolla alkuperäiskansojen Iroquois Nationals -joukkuetta. Shattler valittiin vuonna 2011 National Lacrosse Leaguen arvokkaimmaksi pelaajaksi. Monien muiden lacrossenpelaajien tavoin myös Shattlerilla on jääkiekkotausta. Hän on pelannut yhden ottelun OHL-junioriliigan London Knightsissa yhden ottelun kaudella 2002–2003. Viitattu 22.8.2014. ==Lähteet== Luokka:Kanadalaiset haavipalloilijat Luokka:Vuonna 1984 syntyneet Luokka:Elävät henkilöt
Kirk Cousins

Kirk Daniel Cousins (s. 19. elokuuta 1988 Barrington, Illinois) on amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Atlanta Falconsia. Ennen ammattilaisuraansa Cousins pelasi yliopistojalkapalloa Michiganin osavaltionyliopiston joukkueessa. Hänet varattiin vuoden 2012 NFL:n varaustilaisuuden neljännellä kierroksella, 102. pelaajana. Redskinsissä Cousins on toiminut pääasiassa Robert Griffin III:n takana varamiehenä, ja tuurannut tätä tarvittaessa. Cousins on tosin päässyt pelaamaan varamieheksi poikkeuksellisen paljon kahdella ensimmäisellä NFL- kaudellaan, Griffinin kärsiessä loukkaantumisista. Kaudella 2015 Cousins nimettiin Redskinsin aloittavaksi pelinrakentajaksi. Maaliskuussa 2018 Cousins teki kolmivuotisen sopimuksen Minnesota Vikingsin kanssa. Maaliskuussa 2024 Cousins teki vapaana agenttina Atlanta Falconsin kanssa nelivuotisen ja yhteensä 180 miljoonan dollarin arvoisen sopimuksen. https://www.nfl.com/news/kirk-cousins-agrees-to-four-year-contract-with- atlanta-falcons ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Euarchontoglires

Euarchontoglires on nisäkkäiden ylälahko Boreoeutherian kladissa. Siihen luettuja lahkoja ovat kädelliset, jäniseläimet, jyrsijät, kaguaanit ja tupaijat. == Fylogenia == == Lähteet == == Aiheesta muualla == * http://www.plosgenetics.org/article.info%3Adoi%2F101371%2Fjournal.pgen.0030002 * http://www.nature.com/nature/journal/v428/n6982/fig_tab/428475a_F2.html Luokka:Istukkanisäkkäät
Italian europarlamenttivaalit 2014

Vuoden 2014 europarlamenttivaalit järjestettiin Italiassa 25. toukokuuta 2014. Edustajien määrä (73) pysyi samana kuin edellisellä parlamenttikaudella. == Tulokset == Puolue Puolue Mepit Mepit Äänet Äänet Äänet Äänet Puolue Puolue Mepit Mepit Lukumäärä Lukumäärä Osuus Osuus Demokraattinen puolue 31 +10 11 203 231 40,81 % Viiden tähden liike 17 +17 5 807 362 21,15 % Forza Italia 13 -16 4 614 364 16,81 % Pohjoisen liitto 5 -4 1 688 197 6,15 % NCD+UCD 3 -2 1 202 350 4,38 % L'Altra Europa 3 +3 1 108 457 4,03 % Südtiroler Volkspartei 1 138 037 0,50 % Fdl-AN 0 1 006 513 3,66 % Italia dei Valori 0 -7 181 373 0,66 % == Lähteet == Italia Europarlamenttivaalit 2014
Les Eyzies-de-Tayac-Sireuil

Les Eyzies-de-Tayac-Sireuil on kunta Lounais-Ranskassa Dordognen departementissa Akvitanian alueella. Kunnan kuuluisin nähtävyys on Font-de- Gaumen luola, josta löydyttiin vuonna 1901 luolamaalauksia. Luola kuuluu osana Unescon maailmanperintöluetteloon, johon kuuluu myös muita Vézèrejoen laakson luolamaalauksia. Tour de France 2014 ==Aiheesta muualla== ==Lähteet== Luokka:Dordognen kunnat
Lapin maakuntamuseo

Lapin maakuntamuseo on alueellinen vastuumuseo, jonka toimialueeseen kuuluu 12 Lapin kuntaa lukuun ottamatta Tornionlaakson museon aluetta Länsi-Lapissa. Vuonna 1975 perustettu Lapin maakuntamuseo on toiminut vuodesta 1992 lähtien Rovaniemen keskustan tuntumassa sijaitsevassa Arktikum-talossa. Sitä ennen museo sijaitsi Alvar Aallon suunnittelemassa Lappia-talossa. Museo toimii lappilaisen kulttuurin, historian, rakennusperinteen ja luonnon asiantuntijana. Lapin maakuntamuseon esine-, valokuva- arkistoaineisto- ja luonnontieteelliset kokoelmat ovat tutkijoiden ja muiden kiinnostuneiden käytettävissä. Museon kokoelmapalvelut ovat avoinna toimistotyöaikoina, ja asiointi on hyvä sopia henkilökunnan kanssa etukäteen. Museo neuvoo ja opastaa alueensa paikallismuseoita ja antaa rakennusperintöä koskevia viranomaislausuntoja kaavoituksesta, rakentamisesta ja muusta maankäytöstä viranomaisille, päättäjille, suunnittelijoille ja muille toimijoille. Lisäksi museo vastaa arkeologisen kulttuuriperinnön suojelusta toimialueellaan. Viranomaisille, päättäjille ja suunnittelijoille museo antaa kiinteitä muinaisjäännöksiä koskevia viranomaislausuntoja, jotka ohjaavat osaltaan kaavoitus-, maankäyttö- ja rakennustöitä. Lapin maakuntamuseon perusnäyttely on vuodesta 2003 lähtien ollut "Pohjoiset keinot", joka esittelee Rovaniemen, Peräpohjolan sekä Ylä-Lapin saamelaisalueiden historiaa ja luontoa. Vuonna 2017 perusnäyttelyyn valmistui Petsamon historiasta kertova osio. Maakuntamuseon toiminnot sijaitsevat Arktikum -talossa Rovaniemellä. Arktikumissa toimii myös Lapin yliopiston alainen Arktinen keskus. Lisäksi Arktikum-Palvelu Oy ylläpitää talossa ravintolaa, museokahvilaa ja vuokraa talosta kokous- ja kongressitiloja. Vuonna 2019 museoon tutustui yhteensä 109 301 kävijää. == Toiminta-alueen paikallismuseoita == * Enontekiön kotiseutumuseo * Järämän museo * Kolttien perinnetalo * Kittilän kotiseutumuseo * Sodankylän kotiseutumuseo * Kotiseututalo Puistola * Pelkosenniemen kotiseutumuseo * Kemijärven kotiseutumuseo * Posion kotiseutumuseo * Rovaniemen kotiseutumuseo * Lapin metsämuseo * Saukkojärven kotiseutu- ja koulumuseo * Ranuan pappila- ja pitäjämuseo == Lähteet == * Lapin maakuntamuseon kotisivut === Viitteet === == Aiheesta muualla == *Lapin maakuntamuseon kotisivut *Arktikum-talon kotisivut Luokka:Rovaniemen museot Luokka:Suomen alueelliset vastuumuseot
Luettelo Yukonin asutuskeskuksista

Luettelo Yukonin asutuskeskuksista kattaa kaikki Kanadan territorion Yukonin asutuskeskukset. Yukonissa on kahdeksan kuntaa, mutta yhteensä 32 asutuskeskusta. Näiden lisäksi Statistics Canada on määritellyt Yukoniin neljä laajaa haja-asutusaluetta () tilastointia varten. Asustuskeskus saa perustaa kunnallishallinnon, mikäli katsoo sen tarpeelliseksi. Tuolloin asutuskeskus on velvoitettu huolehtimaan alueensa tiestöstä ja muusta infastruktuurista, maankäytöstä, terveydenhuollosta ja yleisestä turvallisuudesta. Valtaosa asutuskeskuksista ei ole järjestänyt paikallishallintoa, joten territorion hallinto on jakanut keskukset viidelle alueelle (engl. Local Advisory Area) joilla se itse järjestää välttämättömät palvelut. ==Kunnat== *Carmacks *Dawson City *Faro *Haines Junction *Mayo *Teslin *Watson Lake *Whitehorse ==Muut asutuskeskukset== *Beaver Creek *Burwash Landing *Carcross *Destruction Bay *Ibex Valley *Johnsons Crossing *Keno Hill *Mount Lorne *Old Crow *Pelly Crossing *Ross River *Stewart Crossing *Swift River *Tagish *Upper Liard ===Intiaaniasutukset=== *Carcross 4, reservaatti *Champagne Landing 10 *Lake Laberge 1, reservaatti *Moosehide Creek 2, reservaatti *Teslin Post 13, reservaatti *Two and One-Half Mile Village *Two Mile Village *Kloo Lake *Klukshu ==Lähteet== ==Aiheesta muualla== *Yukonin yhteisöjen kotisivu * * Yukonin asustuskeskukset
Singaporen asevoimat

Singaporen puolustusvoimat vastaa Singaporen tasavallan puolustuksesta. Se toimii Singaporen puolustusministeriön alaisuudessa. Asevoimat jakaantuvat maa-, meri- ja ilmavoimiin. Singaporen valtio perusti asevoimat vuonna 1967, kun brittiarmeija vetäytyi maasta. Singaporessa asepalvelus on nuorille miehille pakollinen. ==Lähteet== *
Junius Richard Jayawardene

Junius Richard Jayawardene ( ja , 17. syyskuuta 1906 – 1. marraskuuta 1996) oli srilankalainen poliitikko, ja maan pääministeri vuosina 1977–1978 ja presidentti vuosina 1978–1989. Hän opiskeli Colombossa ja tuli valituksi maan parlamenttiin vuonna 1947. Hän kuului pitkään oppositiopuolueena olleeseen kansallispuolueeseen (UNP, Eksath Jathika Pakshaya) ja nosti sen vaalivoittoon 1977. == Lähteet == Luokka:Sri Lankan presidentit Luokka:Sri Lankan pääministerit Luokka:Vuonna 1906 syntyneet Luokka:Vuonna 1996 kuolleet
Dylan Borlée

Dylan Borlée (s. 20. syyskuuta 1992) on belgialainen pikajuoksija. Borlée kilpailee 400 metrillä, jossa hänen ennätyksensä on vuonna 2023 Madridissa juostu 45,09. Borlée voitti alle 23-vuotiaiden EM-kisoista 2013 Tampereelta hopeaa 4 × 400 metrin viestissä. Saman vuoden MM-kisoissa Moskovassa Borlée oli samalla matkalla Belgian kanssa viides. Vuonna 2015 Borlée saavutti kultaa sisäratojen EM-kilpailuista Prahasta 4 × 400 metrin viestistä ja hopeaa 400 metriltä. Pekingin MM-kisoissa 2015 hän kuului viidenneksi sijoittuneeseen Belgian viestijoukkueeseen. Hän juoksi kolmannen osuuden Belgian voittaessa 4 × 400 metrin viestin Euroopan-mestaruuden Amsterdamissa 2016. Rio de Janeiron olympialaisissa 2016 Belgia sijoittui neljänneksi, Belgradin EM- hallikilpailuissa 2017 toiseksi ja Lontoon MM-kilpailuissa 2017 neljänneksi. Borlée juoksi avausosuuden Belgian saadessa viestipronssia Birminghamin MM- hallikilpailuissa 2018. Hän voitti 4 × 400 metrin viestin Euroopan-mestaruuden ulkoradoilla Berliinissä 2018 ja sisäradoilla Glasgow'ssa 2019. Berliinissä 2018 hän karsiutui lisäksi 400 metrin välierissä. Hän sai 2019 pitkässä viestissä pronssia sekä IAAF World Relays -kilpailuissa että Dohan MM- kilpailuissa. Toruńin EM-hallikilpailuissa 2021 hän karsiutui 400 metrin alkuerissä. Vuodelle 2021 siirretyissä Tokion olympialaisissa Borlée oli Belgian 4 × 400 metrin viestijoukkueissa neljäs miesten viestissä ja viides sekaviestissä. Hän juoksi alkuerissä Belgian voittaessa viestin maailmanmestaruuden Belgradin MM-hallikilpailuissa 2022. Saman vuoden Eugenen MM-kilpailuissa hän saavutti 4 × 400 metrin viestissä pronssia ja karsiutui 400 metrin välierissä. Münchenin EM-kilpailuissa hän sijoittui 400 metrillä viidenneksi ja saavutti pitkässä viestissä hopeaa. Hän voitti 4 × 400 metrin viestin sisäratojen Euroopan-mestaruuden Istanbulissa 2023. Saman vuoden Budapestin MM-kilpailuissa hän karsiutui 400 metrin välierissä. Hän juoksi toisen osuuden Belgian voittaessa 4 × 400 metrin viestin sisäratojen maailmanmestaruuden Glasgow'ssa 2024. Hän kuului IAAF World Relays -kilpailuissa kolmanneksi sijoittuneeseen Belgian 4 × 400 metrin viestijoukkueeseen. Rooman EM-kilpailuissa hän juoksi kolmannen osuuden Belgian kultajoukkueessa 4 × 400 metrin viestissä. 400 metrillä hän karsiutui välierissä. Borlée on saavuttanut Belgian-mestaruuskilpailujen 400 metrillä ulkoradoilla kaksi hopeaa ja neljä pronssia sekä sisäradoilla yhden kullan, yhden hopean ja yhden pronssin. 200 metrillä hän on voittanut yhden ulkoratojen mestaruuden. Borléen isoveljet Jonathan ja Kevin Borlée ovat niin ikään 400 metrin juoksijoita ja isosisko Olivia Borlée on 100 ja 200 metrin juoksija. Sisaruksia valmentaa heidän isänsä Jacques Borlée, joka kilpaili aktiiviurallaan niin ikään pikajuoksussa. Dylan Borlée edustaa White Staria. == Lähteet == * * http://www.european- athletics.org/athletes/group=b/athlete=147292-borlee-dylan/index.html === Viitteet === == Aiheesta muualla == Luokka:Belgialaiset pikajuoksijat Luokka:Vuonna 1992 syntyneet Luokka:Elävät henkilöt
Toshiki Kaifu

Toshiki Kaifu (, 2. tammikuuta 1931 – 9. tammikuuta 2022) oli japanilainen poliitikko. Hän toimi maan pääministerinä 1989–1991. Hän esitti japanilaisten joukkojen lähettämistä YK:n riveissä Persianlahden sotaan 1990, mutta esitys kaatui perustuslain vastaisena. Kaifu erosi vuonna 1994 liberaalidemokraattisesta puolueesta ja oli mukana perustamassa uusi edistyspuolue -nimistä puolueryhmää (NFP) ja nousi sen johtajaksi. Puolue ei menestynyt vaaleissa ja se hajosi 1997. Kaifu kuului sen jälkeen eri liberaalis-konservatiivisiin puolueisiin, joita on syntynyt ja hajonnut. == Lähteet == Luokka:Japanin pääministerit Luokka:Japanin valtiovarainministerit Luokka:Vuonna 1932 syntyneet Luokka:Vuonna 2022 kuolleet
Borlée

Borlée on muun muassa seuraavien belgialaisten henkilöiden sukunimi: *Dylan Borlée (s. 1992), pikajuoksija *Jacques Borlée (s. 1957), pikajuoksuvalmentaja ja entinen pikajuoksija *Jonathan Borlée (s. 1988), pikajuoksija, Kévin Borléen kaksoisveli *Kévin Borlée (s. 1988), pikajuoksija, Jonathan Borléen kaksoisveli *Olivia Borlée (s. 1986), pikajuoksija
Kadonneiden sanojen metsästys

Kadonneiden sanojen metsästys on vuonna 2000 julkaistu opetus/seikkailupeli. Peli julkaistiin Windows 95 ja Windows 3.1 koneille. Peli on tarkoitettu englanninkielen opetukseen 9-14 -vuotiaille. Pelissä on tarkoitus auttaa sinistä taikaolentoa löytämään kadonneet englanninkieliset sanat osoita ja klikkaa -tyylillä. ==Pelin intro== "3000 vuotta sitten lähetettiin maahan taikamuna. Sen sisällä oli sininen olento, jonka tehtävänä oli tuoda rauha maahan. Muna joutui pahaksi onneksi vääriin käsiin. Ilkeä kuningas Bondo, joka hallitsi muinaista kuningaskuntaa sai sen haltuunsa. Hän esti sotilaidensa avulla sinistä olentoa kuoriutumasta munasta ja käytti siihen piilotettuja taikavoimia maailman tuhoamiseen ja valloittamiseen. Kuningas Bondo rakennutti perhossaarelle temppelin, jonne hän halusi ruumiinsa haudattavan kuolemansa jälkeen. Ennen kuolemaansa hän vielä vannoi palaavansa saattamaan tehtävänsä päätökseen. Käsillä on nyt aika, jolloin kuningas Bondon on määrä palata. Sininen olento on juuri kuoriutumaisillaan munasta pelastaakseen maailman kuningas Bondon tihutöiltä. Eräänä myrskyisenä yönä, kellarista kantautuu omituista ääntä...". Luokka:Opetuspelit Luokka:Seikkailupelit Luokka:Vuoden 2000 videopelit
Mujinga Kambundji

Mujinga Kambundji (s. 17. kesäkuuta 1992 BernAbout me mujinga.ch , Sveitsi) on kongolaisia sukujuuria omaava sveitsiläinen pikajuoksija ja MM- sekä EM- mitalisti. Hän kilpailee 100 ja 200 metrillä. Zürichin EM-kisoissa 2014 Kambundji oli 100 metrin finaalissa neljäs ja 200 metrin finaalissa viides. Pekingin MM-kisoissa 2015 hän selviytyi 100 ja 200 metrillä välieriin.http://www.iaaf.org/athletes/switzerland/mujinga- kambundji-248630#honours Amsterdamin EM-kilpailuissa 2016 hän saavutti 100 metrillä pronssia ajalla 11,25. Rio de Janeiron olympialaisissa hän karsiutui 100 ja 200 metrin välierissä. Sisäratojen EM-kilpailuissa Belgradissa 2017 hän sijoittui 60 metrin juoksussa alun perin neljänneksi, mutta nousi myöhemmin pronssisijalle kun edelle sijoittunut Olesja Povh’ hylättiin dopingin takia Lontoon MM-kilpailuissa 2017 Kambundji karsiutui 100 ja 200 metrin välierissä sekä sijoittui 4 × 100 metrin viestissä viidenneksi. Birminghamin sisäratojen MM-kilpailuissa 2018 hän saavutti 60 metrillä pronssia ajalla 7,05. Kambundji sijoittui Berliinin EM-kilpailuissa 2018 neljänneksi sekä 100 että 200 metrillä. Glasgow'n sisäratojen EM-kilpailuissa 2019 hän oli 60 metrillä viides. Dohan MM-kilpailuissa 2019 hän saavutti 200 metrillä pronssia ajalla 22,51. 100 metrillä hän karsiutui välierissä. Hän juoksi lisäksi kolmannen osuuden Sveitsin pikaviestijoukkueessa, joka sijoittui neljänneksi maan ennätysajalla 42,18. Vuonna 2021 järjestetyissä Tokion olympialaisissa hän sivusi 100 metrin alkuerissä maansa tuolloista ennätystä 10,95 ja sijoittui loppukilpailussa kuudenneksi ajalla 10.99. 200 metrillä hän sivusi sekä alku- että välierissä omissa nimissään ollutta Sveitsin ennätystä 22,26. Loppukilpailussa hän oli seitsemäs ajalla 22,30. Hän juoksi myös pikaviestissä, jonka alkuerissä Sveitsi juoksi maansa ennätyksen 42,05 ja oli loppukilpailussa neljäs ajalla 42,08. Hän voitti sisäratojen maailmanmestaruuden 60 metrillä Belgradissa 2022 Sveitsin ennätysajalla 6,96. Eugenen MM-kilpailuissa 2022 hän sijoittui 100 metrillä viidenneksi ja 200 metrillä kahdeksanneksi. Münchenin EM-kilpailuissa 2022 hän saavutti kultaa 200 metrillä ajalla 22,32 ja hopeaa 100 metrillä häviten sadasosien tarkkuudella samalla ajalla (10,99) Saksan Gina Lückenkemperille. Hän voitti sisäratojen Euroopan-mestaruuden 60 metrillä Istanbulissa 2023 ajalla 7,00. Saman vuoden Budapestin MM-kilpailuissa hän karsiutui 100 metrin välierissä. Kambundji voitti 200 metrin Euroopan-mestaruuden Roomassa 2024 ajalla 22,49. Samojen kisojen 100 metrillä hän sijoittui kahdeksanneksi. 100 metrillä Kambundjin ennätys on Zürichissä kesäkuussa 2022 juostu 10,89 ja 200 metrillä Eugenen MM-kilpailuissa heinäkuussa 2022 juostu 22,05. 60 metriä hän on juossut hallissa aikaan 6,96 (2022).http://www.iaaf.org/athletes/switzerland/mujinga- kambundji-248630#personal-bests Nämä ajat ovat myös Sveitsin ennätyksiä. Kambundji edustaa ST Bern Leichtathletikiahttp://www.european- athletics.org/athletes/group=k/athlete=130005-kambundji-mujinga/index.html. == Lähteet == Luokka:Sveitsiläiset pikajuoksijat Luokka:Vuonna 1992 syntyneet Luokka:Elävät henkilöt
Continental Candy Industries

pienoiskuva|CCI:n valmistamia makeita marmeladipapuja. Continental Candy Industries tai CCI on alankomaalainen makeisyritys. Yritys perustettiin vuonna 1985. "CCI" on Bencis Partnersin omistaman The European Candy Groupin tytäryhtiö ja sen pääkonttori sijaitsee Drachtenissa. Yrityksen manageri on Ger Wojtasiak. Yhtiöllä on tehtaat Drachtenissa, Hoornissa ja Oosterwoldessa, joista esimerkiksi Drachtenissa työskentelee tietojen mukaan noin 100 työntekijää. Yhtiö on keskittynyt markkinoimaan tuotteitaan pääosin lukuisissa Länsi- sekä Pohjois-Euroopan maissa ja se valmistaa yli 245 erilaista tuotetta. ==Lähteet== Luokka:Alankomaalaiset yritykset Luokka:Makeisvalmistajat
Tomi Lotta

Tomi Lotta (s. 10. marraskuuta 1976) on suomalainen voimamies. Hän kilpaili ensimmäisen kerran Suomen vahvin mies -kilpailussa vuonna 2003 ja sijoittui kolmanneksi. Seuraavana vuonna hän voitti Suomen vahvin mies -kilpailun suvereenisti ollen Suomen vuoden 2004. Samana vuonna hän edusti Suomea Maailman vahvin mies -kilpailussa Bahamalla sijoittuen seitsemänneksi. Vuonna 2005 Lotta voitti Dubain ja Hollannin GP:t ja oli toinen Euroopan vahvin mies -kisoissa Riiassa. Hän sijoittui toiseksi vuoden 2011 Strongman Champions Leaguen Kanariansaarten osakilpailussa ja oli samalla kaudella kolmas Slovakian osakilpailussa. Vuonna 2013 Lotta oli toinen SCL Finland -avauskisassa Rukalla. Viiden osakilpailun jälkeen SCL leaderin paikalta Lotta lopetti kilpailemisen. Lotta pääsi Guinnessin ennätysten kirjaan vuonna 2006 hercules hold 17.36, 2010 etukrusifixissä 20 kg 1.16,63 ja baseball-mailojen rikkomisessa selän takana yhden minuutin aikana tuloksella 16. == Lähteet == Luokka:Suomalaiset voimamiehet Luokka:Vuonna 1976 syntyneet Luokka:Elävät henkilöt
Mitsunobu-reaktio

Mitsunobu-reaktio on kemiallinen reaktio jossa alkoholien hydroksyyliryhmä korvautuu jollain nukleofiilisella ryhmällä. Reaktiossa käytetään aktivoivia reagensseja, joita ovat trifenyylifosfiini ja dietyyliatsodikarboksylaatti tai heksaklooriasetoni. Reaktio on saanut nimensä japanilaisen kemistin Oyo Mitsunobun mukaan. ==Reagenssit ja mekanismi== Mitsunobu-reaktion substraattina toimivat useat alkoholit. Erityisen hyvin se soveltuu allyylisille alkoholeille, joista esimerkiksi allyylikloridien valmistaminen selektiivisesti on muuten vaikeaa. Aktivoivina reagensseina käytetään trifenyylifosfiinia ja dietyyliatsodikarboksylaattia tai heksaklooriasetonia. Dietyyliatsodikarboksylaatti voi olla räjähdysherkkää ja reaktiossa muodostuu stoikiometrinen määrä jätteeksi päätyvää trifenyylifosfiinioksidia. Tämän vuoksi on kehitetty polymeereihin sidottuja atsokarboksylaatti- ja fosfonikatalyyttejä. Mitsunobu-reaktioon soveltuvien nukleofiilien kirjo on laaja. Käytettäessä Karboksyylihappoja muodostuu estereitä, alokoholeista muodostuu eettereitä, vetyhalogenideja käyttällä muodostuu halogenoituja johdannaisia, amiineista muodostuu alkyloituja amiineja, amideista muodostuu alkyloituja amideja, atsideista muodostuu orgaanisia atsideja ja fosfiiteista fosfiittiestereitä. Takanori Iwasaki, Yusuke Maegawa, Takashi Ohshima & Kazushi Mashima: Esterification, Kirk-Othmer Encyclopedia of Chemical Technology, John Wiley & Sons, New York, 2012. Viitattu 22.8.2014 Mitsunobu- reaktion ensimmäisessä vaiheessa trifenyylifosfiini reagoi dietyyliatsodikarboksylaatin tai heksaklooriasetonin kanssa. Mekanismit poikkeavat hieman toisistaan, mutta molempiin sisältyy nukleofiilinen substituutio fosforiatomiin. Käytettäessä dietyylisiatsokarboksylaattia trifenyylifosfiini muodostaa additiotuotteen atsokarboksylaatin atsoryhmän kanssa. Tässä muodostuu välituotteena typpianioni, joka on riittävän emäksinen poistamaan protonin alkoholilta ja alkoholista muodostuu alkoksidi. Seuraavassa vaiheessa nukleofiilinen alkoksidi-ioni reagoi nukleofiilisella substituutiolla Fosfiiniryhmän fosforiatomin kanssa ja lähtevänä ryhmänä on anioni, jossa on typellä negatiivinen varaus. Toinen tuote on fosfoniumioni. Typpianioni reagoi nukleofiilinen kanssa poistaen tältä protonin ja siten edelleen parantaen nukleofiilisuutta. Tämä näin muodostunut nukleofiili reagoi nukelofiilisella SN2 reaktiolla fosfoniumsuolan hiiliatomin kanssa ja lähtevä ryhmä on trifenyylifosfiinioksidi. : Koska Mitsunobu-reaktio on SN2-reaktio mekanismiltaan, tapahtuu kiraalisten alkoholien ollessa substraatteina stereokemian inversio. Tämä tarkoittaa sitä, että R-enantiomeeri tuottaa S-enantiomeerin tuotteeksi ja S-alkoholi muodostaa R-konfiguraation omaavan tuotteen. ==Lähteet== Luokka:Orgaaniset reaktiot